**Република Србија**

**Град Крагујевац**

**Градска управа за комуналне послове**

**Број:112- 1727 /2023-XXVIII**

**Дана: 22. маја 2023.године**

**Крагујевац**

Вршилац дужности начелника Градске управе за комуналне послове, на основу члана 4. став 8. и 94. Закона о запосленима у аутономним покрајинама и јединицама локалне самоуправе (''Службени гласник РС'', бр. 21/2016, 113/2017, 95/2018, 114/2021, 113/17-др. закон и 95/18-др. закон, 86/2019 – др. закон, 157/2020 – др. закон и 123/2021 – др. закон), члана 11. став 1. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе (''Службени гласник РС'', број 95/16 и 12/22) и и члана 31. став 2. тачка 14. Одлуке о организацији Градских управа града Крагујевца (''Службени лист града Крагујевца'', број:37/21- пречишћен текст), доноси

**РЕШЕЊЕ**

**о попуњавању извршилачког радног места**

**спровођењем јавног конкурса**

1. У Градској управи за комуналне послове Секретаријату за комуналне делатности, Одељењу за праћење програма комуналног одржавања, упражњено извршилачко радно место: Планско раскопавање јавних површина, одржавање путева и водотокова, у звању саветника, попуниће се спровођењем јавног конкурса.

2. Јавни конкурс ће бити оглашан на интернет презентацији града Крагујевца и на огласној табли органа Града, а Обавештење о јавном конкурсу ће се објавити у дневним новинама које се дистрибуирају на територији целе Републике Србије (Ало медиа систем доо Београд).

1. Ово решење објавити на огласној табли органа Града и интернет

презентацији града Крагујевца: [www.kragujevac.ls.gov.rs](http://www.kragujevac.ls.gov.rs)

**О б р а з л о ж е њ е**

Правни основ за доношење овог решења садржан је у одредбама члана 4. став 8. у вези члана 82. став 4. Закона о запосленима у аутономним покрајинама и јединицама локалне самоуправе (''Службени гласник Републике Србије'' број:21/16, 113/17, 95/18, 113/17-др.закон, 95/18-др.закон, 113/17-др.закон, 95/18-др.закон, 86/19-др.закон, 157/20-др.закон, 114/21 и 123/21-др.закон, у даљем тексту: Закон), којим је прописано да за службенике и намештенике у јединицама локалне самоуправе, права и дужности у име послодавца, врши начелник градске или општинске управе ако је образована као јединствен орган, односно начелник управе за поједине области, или начелник управе градске општине, односно руководилац који руководи службом или организацијом као и да се у случају не попуњавања радног места путем преузимања службеника обавезно спроводи јавни конкурс, члана 3. став 1. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе (''Службени гласник Републике Србије'', број: 95/16 и 12/22) којим је прописано да руководилац доноси решење о попуњавању радног места спровођењем јавног конкурса и члана 31. став 2. тачка 14. Одлуке о организацији Градских управа града Крагујевца (''Службени лист града Крагујевца'', број:37/21- пречишћен текст) који прописује да начелник управе врши и друге послове, у складу са законом, Статутом и актима Града.

Чланом 51. тачка 12. Правилника о организацији и систематизацији радних места у Градским управама и стручним службама града Крагујевца, број:110-29/2023-XXVII од 12. маја 2023 године - пречишћен текст, у Градској управи за комуналне послове у за Секретаријату за комуналне делатности, Одељењу за праћење програма комуналног одржавања, систематизовано је радно место: Планско раскопавање јавних површина, одржавање путева и водотокова, за два извршиоца у звању саветника.

Имајући у виду да у Градској управи за комуналне послове, интерни конкурс није успео, што је утврђено решењем в.д. начелника Градске управе, број: 112-1588/2023-XXVIII од 11. априла 2023.године, упражњено извршилачко радно место: Планско раскопавање јавних површина, одржавање путева и водотокова, неће се попуњавати ни преузимањем службеника запослених у аутономним покрајинама и јединицама локалне самоуправе, што је утврђено решењем в.д. начелника Градске управе, број: 112-1589/2023-XXVIII од 11. априла 2023.године, већ у складу са одредбама члана 93. Закона и члана 11. став 1. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе (''Службени гласник Републике Србије'', број 95/16 и 12/22) попуњавање радног места извршиће се спровођењем јавног конкурса.

У складу са чланом 12а. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе, јавни конкурс се оглашава на интернет презентацији града Крагујевца и на огласној табли органа Града, а Обавештење о јавном конкурсу објављује у дневним новинама које се дистрибуирају за целу територију Републике Србије.

На основу наведеног донето је решење као у диспозитиву.

Обрадила

Зорица Савковић

Д-но:

-Одељењу за развој људских ресурса

-а/а

**ВД НАЧЕЛНИКА**

**Зорица Ђорић**