

**Република Србија**

**Град Крагујевац**

**Градска управа за комуналне послове**

**Број: 111- 32/2023-XXVIII**

**Дана: 23. мај 2023.године**

**Крагујевац**

**Датум оглашавања: 25. мај 2023. године**

**Датум истека рока за пријављивање: 9. јун 2023. године**

Вршилац дужности начелника Градске управе за комуналне послове , у складу са одредбама члана 4. став 8. у вези члана 94. Закона о запосленима у аутономним покрајинама и јединицама локалне самоуправе (''Службени гласник Републике Србије'', број 21/16, 113/17, 95/18, 113/17-др.закон, 95/18-др.закон, 86/19-др.закон, 157/20-др.закон, 114/21 и 123/21-др.закон), члана 11. и 12. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе (''Службени гласник Републике Србије'', број 95/16 и 12/22), оглашава

**ЈАВНИ КОНКУРС**

**ЗА ПОПУЊАВАЊЕ ИЗВРШИЛАЧКОГ РАДНОГ МЕСТА**

**У ГРАДСКОЈ УПРАВИ ЗА КОМУНАЛНЕ ПОСЛОВЕ**

**I Орган у коме се радно место попуњава:**

Градска управа за комуналне послове, у Секретаријату за комуналне делатности, Одељењу за праћење програма комуналног одржавања, Трг Слободе број 3, Крагујевац.

**II Радно место којо се попуњава:**

Планско раскопавање јавних површина, одржавање путева и водотокова у звању саветника у Секретаријату за комуналне делатности, Одељењу за праћење програма комуналног одржавања.

**Опис послова за радно место: Планско раскопавање јавних површина, одржавање путева и водотокова у звању саветника:**

Врши контролу предмера радова и техничке документације инвеститора и извођача који се односе на раскопавање јавних површина и враћање у технички исправно стање; врши надзор над извођењем радова на враћању раскопаних јавних површина у технички исправно стање у складу са издатим одобрењем. Припрема техничку документацију за издавање одобрења за раскопавање јавних површина и враћање у првобитно и технички исправно стање. Врши контролу количина и квалитета уграђеног материјала у гарантном року и доставља налог за отклањање недостатака. Прикупља релевантне податке који се односе на планирање радова и услуга на одржавању путева, утврђује стање у области одржавања улица и путева и у вези са тим и предлаже мере за спречавање и елимисање штетних последица. Израђује предлог програма одржавања улица на градском подручју, укључујући и програм зимске службе. Одговара за количине и вредност изведених радова и уграђеног материјала по уговору о чијој се реализацији стара као надзорни орган. Контролише обрачунате цене и потписисује привремене месечне и окончану ситуацију и доставља Одељењу за финансије ради наплате. Израђује извештај о раду и пружа стручну помоћ у припреми стручних основа за израду, нацрта и предлога прописа и општих аката из делокруга рада. Проучава последице утврђеног стања у одговарајућој области на основу прикупљених и обрађених података и припрема предлоге мера за решавање идентификованих проблема. Поступа по представкама и извештава подносиоце о предузетим мерама и даје обавештења странкама,припрема извештаје и друге материјале којима се информишу надлежни органи и јавност о стању и проблемима у одређеној области из делокруга рада. Припрема и израђује пројектну и другу документацију (предмер и предрачун) радова за чишћење и одржавање водотокова II реда и врши надзор над извођењем радова на чишћењу и одржавању водотокова II реда.

Израђује, води и ажурира прописанe евиденције у одговарајућој области. Учествује у припреми плана јавних набавки и припреми техничке документације заспровођењепоступака јавних набавки, закључење и спровођење уговора. Прикупља и уноси податаке у апликацију за вођење евиденције о комуналној опремљености на подручјима Месних заједница – радови у Месној заједници. Учествује у раду радних тела и Комисија које образује Градско веће, Градоначелник и начелник Градске управе. У ванредним ситуацијама већих размера, ангажује се по посебном плану у складу са упутствима Штаба за ванредне ситуације, обавља и друге послове по налогу начелника Одељења.

**Услови:** Стечено високо образовање из научне области грађевинско инжењерство на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основим студијама у трајању од најмање четири године или специјалистичким студијама на факултету, најмање три године радног искуства у струци, положен државни стручни испит, лиценца за извођење и надзор хидротехничких објеката и инсталација или лиценца за извођење радова грађевинских конструкција и грађевинско-занатских радова на објектима хидроградње и потребне компетенције за обављање послова радног места.

**Компетенције** за радно место:

|  |  |
| --- | --- |
| **Посебне функционалне компетенције за одређено радно место** | **Области знања и вештина (уписати)** |
| Планска документа, прописи и акта из надлежности и организације органа | Статут града Крагујевца,План развоја града Крагујевца |
| Прописи из делокруга радног места | Закон о локалној самоуправи, Закон о комуналној делатности, Закон о планирању и изградњи, Одлука о комуналном реду, Одлука о путевима, Одлука о одређивању комуналних делатности, Програм одржавања комуналне инфраструктуре, Одлука о путевима, Упутство о поступку и обављању раскопавања и поправци саобраћајница и других површина |
| Возачка дозвола | Б категорија |

**III У изборном поступку проверавају се:**

1. Знања и вештине која су утврђене у оквиру посебних функционалних компетенција за одређено радно место и то прописи из надлежности органа и делокруга радног места: Статут града Крагујевца,План развоја града Крагујевца, Закон о локалној самоуправи, Закон о комуналној делатности, Закон о планирању и изградњи, Одлука о комуналном реду, Одлука о путевима, Одлука о одређивању комуналних делатности, Програм одржавања комуналне инфраструктуре, Одлука о путевима, Упутство о поступку и обављању раскопавања и поправци саобраћајница и других површина

Знања и вештине ће се проверавати путем усмене симулације(студија случаја).

2. Процена мотивације за рад на радном месту, могућим доприносима на раду и прихватању вредности органа проверавају се у путем интервјуа са Конкурсном комисијом (усмено). На разговор са Конкурсном комисијом позивају се само кандидати, који су сви чланови Конкурсне комисије у претходним облицима провре вредновали оценом ''делимично задовољава'' (2) или ''задовољава'' (3).

**IV Место рада:** Трг Слободе број 3, Крагујевац.

**V Врста радног односа: Радно место се попуњава заснивањем радног односа на неодређено време.**

**VI** **Услови за заснивање радног односа:**

- да је пунолетан држављанин Републике Србије;

- да има одговарајуће образовање;

- да учеснику конкурса раније није престајао радни однос у државном органу, односно органу аутономне покрајине или јединице локалне самоуправе због теже повреде дужности из радног односа (за лица која су радила у државном органу, односно органу аутономне покрајине или јединице локалне самоуправе);

- да није осуђиван на казну затвора од најмање шест месеци и

- да испуњава остале услове прописане законом.

**VII Пријава** **на јавни конкурс садржи**: назив радног места за које кандидат подноси пријаву, име и презиме кандидата, датум и место рођења, адресу становања, број телефона, Е-mail адресу, податке о образовању. Пријава на конкурс мора бити својеручно потписана. Пријаву на јавни конкурс прати и кратка биографија.

Образац 1 - Пријава на јавни конкурс може се преузети у тексту испод јавног конкурса на интернет презентацији града Крагујевца [www.kragujevac.ls.gov.rs](http://www.kragujevac.ls.gov.rs)

**Уз пријаву на јавни конкурс кандидат подноси следећу документацију:**

- оригинал или оверена фотокопија Извода из матичне књиге рођених;

- оригинал Уверења о држављанству (не старије од 6 месеци);

- оверену фотокопију дипломе о стеченом високом oбразовању;

- доказ о радном искуству у струци (потврда, решење и други акти који доказују на којим пословима и са којом стручном спремом је стечено радно искуство);

-уверење Министарства унутрашњих послова-Полицијске управе да кандидат није правоснажно осуђиван на безусловну казну затвора од најмање шест месеци (уверење издато након објављивања конкурса);

- исправа којом се доказује да раније није престао радни однос у државном органу, односно органу аутономне покрајине или јединице локалне самоуправе због теже повреде дужности из радног односа (за лица која су радила у државном органу, односно органу аутономне покрајине или јединице локалне самоуправе);

-оригинал или оверена фотокопија уверења о положеном државном стручном испиту;

- фотокопија личне карте или очитана лична карта;

- изјава којом се кандидат опредељује да ли ће сам прибавити податке о чињеницама о којима се води службена евиденција или ће то орган учинити уместо њега;

- фототкопија возачке дозволе за Б категорију;

- оверена фотокопија лиценце за извођење и надзор хидротехничких објеката и инсталација и/или лиценце за извођење радова грађевинских конструкција и грађевинско-занатских радова на објектима хидроградње.

Сви докази прилажу се у оригиналу или овереној фотокопији од стране јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама, као поверени посао). Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.

Одредбама члана 9. и 103. Закона о општем управном поступку („Службени гласник РС“, број 18/16 и 95/18/-аутентично тумачење) прописано је, између осталог, да је орган дужан да по службеној дужности, у складу са законом, врши увид у податке о чињеницама неопходним за одлучивање о којима се води службена евиденција, да их прибавља и обрађује (члан 9. став 3); да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Ако странка у року не поднесе личне податке неопходне за одлучивање органа, захтев за покретање поступка ће се сматрати неуредним (члан 103. став 3). Наведене доказе кандидат може да достави уз пријаву и сам, а у циљу ефикаснијег и бржег спровођења изборног поступка.

Документи о чињеницама о којиме се води службена евиденција су: Уверење о држављанству и Извод из матичне књиге рођених.

**Напомена**: Уколико се учесник конкурса определи да ће сам прибавити наведене доказе, дужан је да се о томе изјасни у писаној форми која се доставља уз пријаву на јавни конкурс.

Образац 2 - Изјаве може се преузети у тексту испод јавног конкурса на интернет презентацији града Крагујевца [www.kragujevac.ls.gov.rs](http://www.kragujevac.ls.gov.rs)

**VIII Провера способности, знања и вештина кандидата у изборном поступку**

Са кандидатима чије су пријаве благовремене, допуштене, разумљиве и потпуне и уз које су приложени сви потребни докази и који испуњавају услове за рад на оглашеном радном месту, назначене способности, вештине и знања биће проверена у просторијама Градске управе за комуналне послове у Крагујевцу, Трг Слободе број 3. О отпочињању изборног поступка кандидати ће бити обавештени писаним и телефонским путем, као и путем електронске поште у колико је иста назначена.

**IX Рок за подношење пријава на јавни конкурс:** Пријаве се могу поднети у року од 15дана од дана оглашавања обавештења о јавном конкурсу у дневном листу „Ало“.

**X Лице задужено за давање обавештења о јавном конкурсу** јеЗоран Богдановски, начелник Одељења за праћење програма комуналног одржавања, телефон: +381602340151, радним данима од 10:00 до 13:00 часова.

**XI Адреса на коју се подносе пријаве за јавни конкурс**

Образац пријаве на јавни конкурс са пратећом документацијом шаље се поштом на адресу:

Градска управа за комуналне послове,

Трг Слободе број 3,

34000 Крагујевац,

са назнаком „За јавни конкурс- **не отварати**”

Пријаве се могу поднети и непосредно преко Писарнице-Пријемне канцеларије-хол зграде Управе Града**,** Трг Слободе број 3, Крагујевац.

**НАПОМЕНЕ:**

Сходно члану 47. став 6.Закона о запосленима у аутономним покрајинама и јединицама локалне самоуправе (''Службени гласник Републике Србије'', број 21/16, 113/17, 113/17-др.закон, 95/18-др.закон, 86/19-др.закон, 157/20-др.закон, 114/21 и 123/21-др.закон), у радни однос на неодређено време може да се прими лице које **нема** положен државни стручни испит, али је дужно да га положи у року од 6 месеци од дана заснивања радног односа, сагласно члану 131. истог закона.

Сходно члану 72. Закона о запосленима у аутономним покрајинама и јединицама локалне самоуправе, пробни рад је обавезан за сва лица која нису засновала радни однос у органу аутономне покрајине, јединице локалне самоуправе или државном органу и траје шест месеци.

Неблаговремене, недопуштене, неразумљиве или непотпуне пријаве кандидата и пријаве уз које нису приложени сви потребни докази Конкурсна комисија одбацује решењем.

Јавни конкурс спроводи Конкурсна комисија именована од стране вршиоца дужности начелника Градске управе за комуналне послове.

Јавни конкурс се објављује на интернет презентацији града Крагујевца: [www.kragujevac.ls.gov.rs](http://www.kragujevac.ls.gov.rs) , огласној табли органа Града а обавештење о јавном конкурсу у дневном листу ''Ало''.

Сви термини у овом јавном конкурсу употребљени у мушком роду подразумевају се и у женском роду и обрнуто.

**ВД НАЧЕЛНИКА,**

**Зорица Ђорић**

**ОБРАЗАЦ 1**

**ПРИЈАВА НА ЈАВНИ КОНКУРС ЗА РАДНО МЕСТО**

**ПЛАНСКО РАСКОПАВАЊЕ ЈАВНИХ ПОВРШИНА, ОДРЖАВАЊЕ ПУТЕВА И ВОДОТОКОВА, У ЗВАЊУ САВЕТНИКА, У СЕКРЕТАРИЈАТУ ЗА КОМУНАЛНЕ ДЕЛАТНОСТИ, ОДЕЉЕЊУ ЗА ПРАЋЕЊЕ ПРОГРАМА КОМУНАЛНОГ ОДРЖАВАЊА**

|  |  |  |
| --- | --- | --- |
| **ЛИЧНИ ПОДАЦИ** | | |
| Име и презиме | |  |
| Датум и место рођења | |  |
| Адреса пребивалишта | |  |
| Контакт телефон | |  |
| Е-mail | |  |
| **ПОДАЦИ О ОБРАЗОВАЊУ** | | |
| Назив образовне установе | |  |
| Ниво/степен стеченог образовања | |  |
| **Редни број** | **Документација која се приложе уз пријаву⃰** | |
|  | оригинал или оверена фотокопија Извода из матичне књиге рођених | |
|  | оригинал Уверења о држављанству (не старије од 6 месеци) | |
|  | оверена фотокопија дипломе о стеченом високом образовању | |
|  | доказ о радном искуству у струци (потврда, решење и други акти који доказују на којим пословима и са којом стручном спремом је стечено радно искуство) | |
|  | уверење Министарства унутрашњих послова-Полицијске управе, да кандидат није правоснажно осуђиван на безусловну казну затвора од најмање шест месеци (уверење издато након објављивања јавног конкурса) | |
|  | исправе којима се доказује да раније није престао радни однос у државном органу, односно органу аутономне покрајине или јединице локалне самоуправе због теже повреде дужности из радног односа | |
|  | оригинал или оверена фотокопија доказа о положеном државном стручном испиту | |
|  | фотокопија личне карте или очитана лична карта | |
|  | изјава којом се кандидат опредељује да ли ће сам прибавити податке о чињеницама о којима се води службена евиденција или ће то орган учинити уместо њега | |
|  | фотокопија возачке дозволе Б категорије | |
|  | оверена фотокопија лиценце за извођење и надзор хидротехничких објеката и инсталација и/или лиценце за извођење радова грађевинских конструкција и грађевинско-занатских радова на објектима хидроградње | |

**\*Документа о којима се води службена евиденција су наведени под редним бројем 1. и 2. Пријаве.**

**У \_\_\_\_\_\_\_\_\_\_ дана \_\_\_ -\_\_ 2023.год. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(својеручни потпис кандидата)

**ОБРАЗАЦ 2**

Упознат/а сам са одредбом члана 103. став 3. Закона о општем управном поступку (“Службени гласник Републике Србије“, број 18/16 и 95/18-аутентично тумачење), којим је прописано да у поступку који се покреће по захтеву странке орган може да врши увид, прибавља и обрађује податке о чињеницама о којима се води службена евиденција када је то неопходно за одлучивање, осим aко странка изричито изјави да ће те податке прибавити сама. Ако странка у року не поднесе податке неопходне за одлучивање органа, пријава ће се сматрати неуредном.

Поступак покрећем код Градске управе за комуналне послове, ради пријаве на Јавни конкурс за попуњавање извршилачког радног места: Планско раскопавање јавних површина, одржавање путева и водотокова, у звању саветника и тим поводом дајем следећу:

**И З Ј А В У**

**I** **Сагласан/а сам да орган** за потребе поступка може **извршити увид, прибавити и** **обрадити податке** о чињеницама о којима се води службена евиденција[[1]](#footnote-1), који су неопходни у поступку одлучивања као и да се мој ЈМБГ у складу са Законом о заштити података о личности, користи искључиво у сврху прикупљања података неопходних за учествовање на јавном конкурсу.

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(место и датум) (потпис даваоца изјаве)

**II** Иако орган може да изврши увид, прибави и обради податке о чињеницама о којима се води службена евиденција, а који су неопходни у поступку одлучивања, **изјављујем да ћу сам/а за потребе поступка прибавити:**

1. оригинал или оверену фотокопију Извода из матичне књиге рођених;
2. оригинал Уверења о држављанству.

**III** Упознат/а сам да уколико не поднесем наведене доказе, неопходне за одлучивање органа, пријава ће се сматрати неуредном и мој захтев неће бити разматран од стране Конкурсне комисије.

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(место и датум) (потпис даваоца изјаве)

1 Документа о којима се води службена евиденција су наведени под редним бројем 1.и 2. Пријаве.

1. [↑](#footnote-ref-1)